# data[].attributes.body
Vanhemmuuden viikonpalaveri muistio 29.2.2016

Martat tulossa pitämään naru/nyörityö pistettä. Heillä myös kotivarapöytä.

Kirpputori, tilaksi ajateltiin yläkoulun ruokalaa. Pöydät olisivat valmiina ym. Myös aikaisemmasta mainostamisesta olisi puhetta.

S-market lahjoittaa jälleen makkaraa. Puhetta oli vaihtoehtoisesta rahalippaasta.

4h:ta on tulossa keppiheppoja ja lelukoirien kauneuskilpailua.

Vpk:sta ei vielä tietoa.

Seurakunnasta tulossa grilli ja makkaran paistaja

Minja /kunnan nuorisotilan tuntityöntekijä on luvannut tulla tekemään kasvomaalausta.

Seurakunta hankkii talkoo sämpylöitä/kunta keiton

Kirppikselle lelun ja kirjan vaihto piste.

Ajatuksena oli osallistua miljoona linnunpönttöä haasteeseen.

4h ehkä myös tarjoaa siemenistutusta.

Juha Kinanen on tulossa pitämään viikolla 17 torstaina luentoa netti asioista.

Luennolle vanhempainyhdistyksen buffetia taas mietitään.

Poniratsastuksesta ei vielä tietoa

Mahdollisesti tapahtumapäivään tulossa ”bändejä”.

Vanhemmuuden viikonpalaveri muistio 21.3.2016

Lions Club on varmistanut, että maksaa luennon 28.4.2016 koululle. Luento on torstaina, myös Timon kanssa keskusteltu asiasta.

Maiju ei pääse tapahtumaan paikalle -> Antaa kyllä avaimet yläkouluun Hanneleen vastuulle.

Puhetta oli, että tapahtumapäivään pitäisi löytää roskiksia ( Asko muistuttanut asiasta).

4h: n ohjelmassa on istutusta, keppihepat , maskotti ja lelukoirien näyttely

Kavanderin Mikalta kysytään mahdollisuutta tuoda voima-ahjo

Vpk palo-autoja toivotaan tapahtumaan, Sanna varmentaa.

MLL Luvannut pitää onnenpyörää, ja heiltä tulossa myös mahdollisesti Maskotti.

Sami Hedbergin tulosta ei ollut tietoa.

Poni ratsastus ei tod. näköisesti tule tänä vuonna toteutumaan.

Kirpparista on lähtenyt mainos / Olen hoitanut.

Voisiko Hannele ottaa katuliidut tapahtumaan mukaan?

Linnunpönttö asiaa pohdittiin, mutta saattaa jäädä toteutumatta.

Terhokerho pisteestä puhetta, entä onko tulossa?

Kirkonkylän martat paikalla nyörien ja narujen kanssa

Minja Salminen tulee pitämään kasvomaalausta.

Olen lähettänyt vanhempainyhdistykselle s-postia buffetista luentoon.

Lisäksi olen pyytänyt keittolounaan tarjousta talkooväelle.

Sekä olen lähettänyt kutsun sosiaalitoimeen, jotta heiltä tulisi työntekijöitä esittelemään toimintaansa.

Tila on tänä vuonna tapahtumapäivän osalta tiivistetty yläkoulunpuolelle, ja keittolounas tarjoillaan myös siellä

Tarkoitus talkooväelle keittää isolla keittimellä kahvit.

SPR mukana kiertävällä toiminnalla ym. Ei telttaa tänä vuonna.

Etsivänuorisotyö ja pajatoiminta ja sen nuoret mukana tapahtumapäivän järjestelyissä.

Karunan urheilijat pitävät sisäpeuhulan.

Makkaraa taas tarjolla perheille ( s-market lahjoittaa, srk paistaa)

mainos lähiviikkoina, kunhan saadaan ohjelmat ja toimijat kasaan

Seuraava / viimeinen suunnittelu palaveri 11.4.2016 nuokkarilla aamukahvin merkeissä

Vanhemmuuden viikon palaveri 11.4. 2016.

Terve! Eilen oli palaveri, jossa katsottiin vielä käytännön asioita toiminnan tiimoilta. Eli tässä palaverimuistiota eilisestä…

Mukaan  saadut toimijat tapahtumapäivään 23.4 klo 10-14:

4H: Taimi-istutusta, keppareita, leukukoiria ja maskotti.

Kavanderin tila: Voima-ahjo ja traktori.

SPR: Kiertävää toimintaa ja ensiaputaitoja.

Karunan urheilijat: sisäpeuhula.

Partiolaiset: Buffet .

VPK: Luvannut tulla paikalle ”jotenkin”.

SRK: makkarapiste, katuliidut, räpylät ym. ulkona tehtävää kivaa.

NuortenTupa ja etsivä nuorisotyö: koordinointia tapahtumapäivänä, talkoolaisten keittolounas ja kahvit, kirpputorimyynti ym.

MLL: Ruletti, esitepöytä ym.

Lisäksi paikalla on kirjaesittelypöytä ja kirpputorilla lelunvaihtopiste ym.

Martat: nyörit ja solmut sekä hätävarapöytä.

Minja on luvannut tulla tekemään kasvomaalauksia.

Tapahtumaan tarkoitus laittaa palautepiste.

Talkoolounaana on kunnan tarjoama kalakeitto ja srk:n tarjoamat sämpylät.

Lisäksi selvitellään vielä mahdollista poniratsastusta ym.

Luento klo 18 alk.

Vanhempainyhdistykseltä tulossa buffet luennolle.

Ajatuksena tarjota luentoa 4-8 – luokan oppilaille, vanhemmille ja aiheesta kiinnostuneille. ( Timo varmaan hoitaa oppilaiden informoinnin?)

Luennoitsija on Juha Kinanen ja aihe: Viisaasti verkossa.

Vanhemmuuden viikontapahtumista tulossa mainos 15.4 lehteen.

Palautepalaveri 2.5.2016 Nuokkarilla aamupalan merkeissä. Laittakaa kalenteriin!

Vanhemmuuden viikon palautepalaveri 2.5.2016.

Luennoitsija oli hyvä, mutta osa nuorista käyttäytyi erittäin huonosti.

Ensi vuonna pulla - ja kahvitarjoilu eri paikkaan - vähentää mahdollista levottomuutta ja liikettä luennon aikana.

Selkeä ohjaus ja opastus luennolle tulijoille, koskee myös koulun oppilaita.

Lauantain perhetapahtumasta liian vähän infoa. Ei tarpeeksi mainostusta, vaikka samasta asiasta puhuttiin jo viime vuonna.

Vanhemmilla oli tietoa pelkästään kirpputorista, jota oli hyvin mainostettu Wilman kautta.

Kävijöitä melko vähän. Sauvossa samaan aikaan monia muitakin tapahtumia. Ihmisillä ei ollut tietoa juuri tästä tapahtumasta

Ensi vuonna mainoksia teidenvarsille, S - marketin kassoille läheisyyteen ym.

Sami Hedberg sanoi osallistuvansa mieluusti ensi vuonna johonkin Sauvon tapahtumaan, mikäli aikataulut sopivat. Viestiä Samin äidin kautta jo nyt ensi vuoden tapahtumasta.

NuortenTuvan pajanuoria ei osallistunut tapahtumaan ainuttakaan. Ensimmäinen kerta koko pajatoiminnan historiassa. Asetti Jennin ja Kristinan huonoon tilanteeseen ja tarvetta olla kolmessa paikassa samaan aikaan. Ensi vuonna otetaan pienempi vastuualue.

Kirpputorimyyjät tyytyväisiä. Kauppa kävi hyvin vähäisestä osallistujamäärästä huolimatta.

Martat ja 4H myös tyytyväisiä

# data[].attributes.headline
Vanhempain viikon perhetapahtuma Sauvossa 23.4.2016 

# data[].attributes.subject
Vanhempain viikon perhetapahtuma Sauvossa 23.4.2016 

# data[].attributes.body
Mitä ja kenelle?

Tapahtuman tarkoituksena oli koota yhteen sauvolaisia perheitä ja tarjota heille mielekästä yhteistä tekemistä keväisenä lauantaipäivänä. Tarkoituksena oli myös esitellä perheille Sauvossa toimivia eri järjestöjä. Tapahtumaa on järjestetty jo aikaisempinakin vuosina.

# data[].attributes.body
Mannerheimin lastensuojeluliitto, Martat ja Maria Ruskon kirja "Äidit".

# data[].attributes.body
Hyvissä ajoin ennen tapahtuman alkua kokoontui tapahtumassa ennenkin mukana olleet järjestäjätahot yhteiseen palaveriin. Suunnittelua aloitettiin kartoittamalla mitkä asiat olivat edellisenä vuotena toimineet. Samalla muisteltiin vielä edellisvuoden tapahtumasta saadut palautteet ja toimintaa lähdettiin suunnittelemaan sen pohjalta. Myös uudet ideat olivat hyvin tervetulleita.

Säännölliset palaverit olivat tärkeä osa suunnittelua ja jokaisessa palaverissa jokainen otti jonkin vastuualueen hoitaakseen. Palavereista laadittiin myös muistiot, jotka toimitettiin kaikille osallistujille.

NuortenTuvan pajanuorten tarkoituksena oli hoitaa juoksevia asioita, kantaa pöytiä, tuoleja jne. Hoitaa talkooväen ruokailu ja kahvitus. Tapahtumassa oli kirpputori, jossa NuortenTuvalla oli oma myyntipöytä. Myynti oli myös yhtenä nuorten vastuualueena.

# data[].attributes.body
NuortenTuvan pajatoiminta ulottuu myös Sauvoon. Näin ollen tarkoituksena oli pajanuorten kanssa olla mukana järjestämässä tätä yhteistä tapahtumaa. Tarkoituksena oli koordinoida sisätiloissa tapahtuvaa ohjelmaa, kantaa pöytiä ja tuoleja, hoitaa käytännön asioita ja ohjata näytteilleasettajat ja kirpputorimyyjät omille paikoilleen. Lisäksi vastuualueeseemme kuului talkooväen keittolounaan haku ja tarjoilu sekä kahvinkeitto.

Tapahtuman suunnitteluvaiheessa oli pajanuorille jo kerrottu tilaisuudesta ja siihen osallistumisesta ja siitä, mitä se meidän kohdalla kullekin tarkoitti. Vastuualueet oli jaettu ja olipa meillä siellä oma myyntipöytäkin kirpputorille. Kirpputorille nuorten oli mahdollista tuoda omia tavaroitaan myyntiin, mikäli niin halusi. Edeltävällä viikolla nuoret katsoivat myös pajalla olevat tarpeettomat tavarat myyntikuntoon.

Tapahtumapäivän aamuna NuortenTuvan pajalaisia ei paikalla ollut ainuttakaan. Se tarkoitti minulle ja työparilleni triplasti lisähommia. Matkalla oli mietittävä nopeasti miten saamme kuuden ihmisen hommat toimimaan kahdestaan. Tilanne ratkesi kuitenkin hyvin, kärsivällisesti ja soveltaen. Asioiden sujuvuuteen vaikutti varmasti sekin ettei paikalle ollut löytänyt suurta väkimäärää. Sauvon pienessä kunnassa oli samaan aikaan muitakin tapahtumia eivätkä ihmiset olleet tietoisia kaikista näistä.

# data[].attributes.body
Makkaranpaistoa, voima - ahjo, lelukoiranäyttely sekä keppihevoskisa

# data[].attributes.body
4H: Taimi-istutusta, keppihevoskisa, leukukoiranäyttely ja maskotti.

Kavanderin tila: Voima-ahjo ja traktori.

SPR: Kiertävää toimintaa ja ensiaputaitoja.

Karunan urheilijat: sisäpeuhula.

Partiolaiset: Buffet ja vohveleita

VPK: Kaluston esittely

SRK: makkarapiste, katuliidut, räpylät ja muuta ulkona tekemistä

NuortenTupa ja etsivä nuorisotyö: tapahtumapäivän koordinointia, talkoolaisten keittolounas ja kahvit, kirpputorimyynti, juoksevat asiat

MLL: Ruletti, esitepöytä ym.

Maria Rusko: Esikoiskirjailija esittelee uutta kirjaansa Äidit.

Kirpputori: lelun - ja leffanvaihtopiste

Martat: nyörit ja solmut sekä hätävarapöytä.

kasvomaalausta

# data[].attributes.body
Kaiken kaikkiaan tapahtuma sujui hyvin ja erittäin rauhallisesti. Vierailijoita tapahtumassa oli yhteensä noin 80 henkilöä.

Kritiikkiä aiheutti tapahtuman markkinointi tai lähinnä sen puute. Ainoastaan tapahtumassa olevaa kirpputoria oli mainostettu aktiivisesti ja vanhemmat olivat tietoisia siitä. Tämä sen takia, että etsivä nuorisotyöntekijä on aktiivinen somettaja sekä toivoi kirpputoria mainostettavan myös Wilmassa. Ajattelimme, että siinä samalla markkinoidaan koko tapahtumaa, mutta ilmeisesti näin ei ollut. Palautepalaverissa toivottiin, että ensi vuonna mamrkkinointi aloitettaisiin jo ajoissa ja pystytettäisiin tienvarsikylttejä. Myös Sauvon S -market on oivallinen paikka mainostukselle.

Kirpputorimyyjät olivat tyytyväisiä päivään. Kauppa oli käynyt, vaikka asiakkaita ei hurjasti ollutkaan. Myöskään muilla näytteasettajilla ei ollut jäänyt pahaa mieltä tapahtumasta. Markkinointia vielä lisää ensi vuonna.

Pajanuorten puolesta jäi harmittamaan se, että he jäivät ilman kunnon järkevää syytä tapahtumasta pois. Kävimme asiasta keskustelua jo ennen tapahtumaa sekä varsinkin sen jälkeen. Kävimme läpi taas kerran  työelämän pelisääntöjä sekä sitä, että yhden jäädessä pois, hommat kasautuvat toiselle.

# data[].attributes.body
4 H - maskotti, Marttojen hätävarapöytä, kirpputori ja iloinen ruuan toimittaja

# data[].attributes.body
Tapahtuma-alueen pohjapiirros

# data[].attributes.body
Tapahtuman osalta kaikki sujui kuitenkin hyvin. Olin osannut varautua nuorten poissaoloon, olihan tapahtumapäivä lauantai. En ollut kuitenkaan täysin varautunut siihen, että kaikki jäävät pois. Nuorten kanssa ja varsinkin pajatoiminnassa tilanteet vaihtuvat nopeasti ja on varauduttava kaikkeen, myös mahdollisiin poissaoloihin.
Tilaisuus ja vastuualueet tuli hoidettua kaikesta huolimatta hyvin enkä usko, että kukaan huomasi vajaamiehistöä.  Emme jäneet asiaa sen kummemin ihmettelemään tai voivottelemaan, vaan sovitut asiat oli kuitenkin hoidettava. Tämän kaiken saavuttamisessa auttoi reipas työparini.

Loistava suunnitteluryhmä sekä sauvolaisten yhteisöllisyys loivat erittäin hyvän ja kodikkaan tunnelman. Ehkä tästä syystä myöskään yhteistyötahojen etsiminen ei tuottanut suurta päänvaivaa vaan kaikki olivat innolla mukana luomassa yhteistä tapahtumaa sauvolaisille perheille.

Tämä tapahtuma on ehdottomasti säilytettävä tällaisenaan, joskin sitä on muistettava  markkinoida vieläkin enemmän!